ΓΡΑΠΤΗ ΕΡΩΤΗΣΗ E-3340/00

υποβολή: Monica Frassoni (Verts/ALE) προς την Επιτροπή

(25 Οκτωβρίου 2000)

Θέμα: Παρεμβάσεις τουριστικού οικοδομικού χαρακτήρα κατά μήκος της ακτής του Monte Russu Aglientu Σαρδηνία (Ιταλία)

Το Δημοτικό Συμβούλιο του Aglientu (Sassari Ιταλία) ενέκρινε στις 30 Ιουνίου 2000(1) ένα χωροταξικό σχέδιο παρεμβάσεις τουριστικού οικοδομικού χαρακτήρα (ξενοδοχεία, ενοικιαζόμενα διαμερίσματα, ιδιωτικές κατοικίες,πηρεσίες) συνολικού όγκου άνω των 95 000 κυβικών μέτρων που παρουσίασε η εταιρεία Lido dei coralli και αφορά την ακτή του Monte Russu

Το τμήμα της ακτής εμπίπτει στο χώρο κοινοτικής σημασίας Monte Russu (ΙΤΒ000006), προστατεύεται με δέσμευση για χώρους ιδιαιτέρου φυσικού κάλλους (νομοθετικό διάταγμα αριθ. 490/1999) και προσδιορίζεται από τον περιφερειακό νόμο Σαρδηνίας αριθ. 31/1989 ως περιφερειακός φυσικός δρυμός. Εξάλλου, αποτελεί δε παρέμβαση διατήρησης με κοινοτική χρηματοδότηση βάσει του προγράμματος LΙFΕ.

Οι οικολογικές ενώσεις Φίλοι της γηςκαι Ομάδα Νομικής Παρέμβασης και WWF έχουν ήδη επισημάνει την περίπτωση στις εθνικές και τοπικές δημόσιες αρχές. Ουδεμία εκ των προαναφερθεισών παρεμβάσεων και μελετών έχει ακόμηποβληθεί σε συγκεκριμένη και δεσμευτική αξιολόγηση επιπτώσεων στο περιβάλλον σύμφωνα με την οδηγία 85/337/ΕΟΚ(2), που συμπληρώθηκε και τροποποιήθηκε από την οδηγία 97/11/ΕΚ(3) παράρτημα ΙΙ, σημείο 12, εδάφιο γ), ούτε σε αξιολόγηση επιπτώσεων στο περιβάλλον βάσει της οδηγίας 92/44/ΕΟΚ(4).

1. Μπορεί η Επιτροπή να γνωστοποιήσει εάν έχει γνώση των ανωτέρω;

2. Μπορεί η Επιτροπή να εξακριβώσει εάν οι προαναφερθείσες παρεμβάσεις σέβονται τους κανόνες σχετικά με την αξιολόγηση επιπτώσεων στο περιβάλλον και την προστασία ενός χώρου του δικτύου Natura 2000.

3. Προτίθεται η Επιτροπή να λάβει τα δέοντα σχετικά μέτρα;

4. Με ποιο τρόπο συμβιβάζεται η κοινοτική χρηματοδότηση LΙFΕ, της οποίας όπως προκύπτει επωφελείται ο δήμος του Aglientu, με την έγκριση εκ μέρους του ιδίου φορέα ενός χωροταξικού σχεδίου τουριστικού οικοδομικού χαρακτήρα στον ίδιο αυτό χώρο;

5. Προτίθεται η Επιτροπή να παγώσει την χρηματοδότηση LΙFΕ μέχρις ότου διασφαλισθεί η προστασία του χώρου;

6. Προβλέπονται ή βρίσκονται σε εξέλιξη κοινοτικές χρηματοδοτήσεις, μεταξύ άλλων και μέσω των διαρθρωτικών ταμείων, που θα μπορούσάν να αφορούν άμεσα ή έμμεσα το εν λόγω χωροταξικό σχέδιο;

(1) Δημοτικές αποφάσεις 47, 48, 49, 50 και 51 της 30.06.2000.

(2) ΕΕ L 175 της 5.7.1985, σελ. 40.

(3) ΕΕ L 73 της 14.3.1997, σελ. 5.

(4) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(4 Δεκεμβρίου 2000)

Το σχέδιο στο οποίο αναφέρεται το Αξιότιμο Μέλος φαίνεται να καλύπτεται από την κλάση σχεδίων που περιλαμβάνονται στο σημείο 12 (γ) του παραρτήματος II της οδηγίας 97/11/ΕΚ με την οποία τροποποιούνταν η οδηγία 85/337/ΕΟΚ για την αξιολόγηση των επιπτώσεων ορισμένων δημοσίων και ιδιωτικών σχεδίων επί του περιβάλλοντος.

Η οδηγία, προβλέπει ότι (άρθρο 4, παράγραφος 2):

Δυνάμει του άρθρου 2 (3), προκειμένου για τα σχέδια που περιλαμβάνονται στο παράρτημα II, τα κράτη μέλη αποφασίζουν μετά από

α) κατά περίπτωση εξέταση, ή,

β) με βάση τα όρια ή τα κριτήρια που τίθενται από το κράτος μέλος σχετικά,

αν το σχέδιο τεθεί σε αξιολόγηση σε συμφωνία με τα άρθρα 5 έως 10. Τα κράτη μέλη μπορούν να αποφασίσουν την εφαρμογή και των δύο διαδικασιών που αναφέρονται στα σημεία (α) και (β) παραπάνω.

Ο χώρος ITB000006 Monte Russu προτείνεται ως χώρος κοινοτικού ενδιαφέροντος, δυνάμει της οδηγίας του Συμβουλίου 92/43/ΕΟΚ για τη διατήρηση των φυσικών οικοτόπων και της άγριας πανίδας και χλωρίδας. Αναφορικά με τους προτεινόμενους χώρους κοινοτικού ενδιαφέροντος δυνάμει της οδηγίας 92/43/ΕΟΚ, τα κράτη μέλη πρέπει να διασφαλίζουν τη μη παρακώλυση των στόχων της οδηγίας. Ακόμη και εν απουσία κοινοτικού πίνακα, συνιστάται επομένως στα κράτη μέλη να αποφεύγουν τουλάχιστον όλες τις δραστηριότητες εκείνες οι οποίες μπορούν να προκαλέσουν τηνποβάθμιση ενός χώρου περιλαμβανομένου στον εθνικό πίνακα.

Στα πλαίσια της διαχείρισης του σχεδίου LIFE, η Επιτροπή ενημερώθηκε ότι ευρίσκεταιπό εξέλιξη η κατάλληλη αξιολόγηση των επιπτώσεων του σχεδίου για τον χώρο, δυνάμει του άρθρου 6, παράγραφος 3, της οδηγίας 92/43/ΕΟΚ. Σε ό,τι αφορά την κοινοτική νομοθεσία για την αξιολόγηση των περιβαλλοντικών επιπτώσεων, και βάσει των διαθεσίμων στοιχείων, το σχέδιο δεν έχει λάβει οριστική έγκριση εφαρμογής.

Ωστόσο, η Επιτροπή θα προχωρήσει στα αναγκαία βήματα για τη συλλογή εμπεριστατωμένων πληροφοριών σχετικά με την κατάσταση που αναφέρεται από το Αξιότιμο Μέλος και θα εξασφαλίσει την τήρηση της κοινοτικής νομοθεσίας.

Επειδή η ενδεδειγμένη αξιολόγηση δυνάμει του άρθρου 6 της οδηγίας 92/43/ΕΟΚ δεν έχει ακόμη περατωθεί, δεν είναι δυνατό προς το παρόν να εντοπισθούν προβλήματα συμβατότητας μεταξύ του προαναφερομένου από το Αξιότιμο Μέλος σχεδίου και του προγράμματος LIFE. Επομένως, αποδεικνύεται άσκοπο το πάγωμα της χρηματοδότησης LIFE.